**ΠΡΟΚΗΡΥΞΗ ΑΤΟΜΙΚΟΥ ΠΡΩΤΑΘΛΗΜΑΤΟΣ ΣΚΑΚΙ ΜΑΘΗΤΩΝ-ΜΑΘΗΤΡΙΩΝ ΔΗΜΟΥ ΑΙΓΙΑΛΕΙΑΣ 2017**

Η Ένωση Σκακιστικών Σωματείων Πελοποννήσου σε συνεργασία με τα τοπικά σκακιστικά σωματεία της περιοχής της Αιγιαλείας, διοργανώνει την προκριματική φάση του πρωταθλήματος σκάκι μαθητών-μαθητριών για την περιοχή του δήμου Αιγιαλείας. Οι αγώνες θα τελούν υπό την αιγίδα του Δήμου Αιγιαλείας.

Οι αγώνες σύμφωνα με απόφαση της Γ.Σ. της ΕΣΣΠ είναι οι **προκριματικοί** για την τελική φάση που θα γίνει στην Πάτρα.

**ΔΙΚΑΙΩΜΑ ΣΥΜΜΕΤΟΧΗΣ**

Δικαίωμα συμμετοχής έχουν όλοι οι μαθητές τάξεων του Δημοτικού της ευρύτερης περιοχής του Δήμου Αιγιαλείας.

Οι μαθητές των Νηπιαγωγείων των Γυμνασίων και των Λυκείων προκρίνονται αυτόματα στην τελική φάση που θα πραγματοποιηθεί στην Πάτρα στις 18 Μαρτίου.

**ΠΡΟΓΡΑΜΜΑ ΑΓΩΝΩΝ**

Οι αγώνες θα διεξαχθούν την **22η Ιανουαρίου 2016** στην αίθουσα εκδηλώσεων του 10ου Δημοτικού Σχολείου στο Αίγιο

Ώρα προσέλευσης 16.00 – 16.30.

Ώρα έναρξης 17.00.

Τελετή Λήξης 20.00

**ΔΗΛΩΣΕΙΣ ΣΥΜΜΕΤΟΧΗΣ**

Οι δηλώσεις συμμετοχής θα γίνονται ηλεκτρονικά σε ειδικά φόρμα που θα αναρτηθεί στην ιστοσελίδα της ΕΣΣΠ στην διεύθυνση [www.essp.gr](http://www.essp.gr). Δηλώσεις θα γίνονται δεκτές μέχρι το Σάββατό 21 Ιανουαρίου στις 18.00.

Επίσης δηλώσεις συμμετοχής μπορούν να γίνονται και στον Διευθυντή του κάθε σχολείου και να αποστέλλονται συγκεντρωτικά στην διεύθυνση esspchess@gmail.com

Η διοργανώτρια αρχή έχει δικαίωμα να δεχτεί συμμετοχές στον χώρο των αγώνων την Κυριακή 22 Ιανουαρίου μέχρι τις 16.15 σε εξαιρετικές περιπτώσεις.

Η οριστική επιβεβαίωση των συμμετοχών για το Ατομικό Πρωτάθλημα θα πραγματοποιηθεί με φυσική παρουσία των συμμετεχόντων την Κυριακή 22 Ιανουαρίου, ώρα 16:00 – 16:30.

Μαθητής ή μαθήτρια που προσέλθει μετά την 16.30 και εφ’ όσον έχει δηλώσει ήδη συμμετοχή θα μπορεί να αγωνιστεί από τον δεύτερο γύρο.

**ΣΥΣΤΗΜΑ ΑΓΩΝΩΝ**

Ελβετικό 5 γύρων ανά τάξη.

Αν σε κάποια τάξη δεν συμπληρωθεί ικανός αριθμός αθλητών για να διεξαχθεί ελβετικό 5 γύρων τότε η τάξη θα συγχωνεύεται με την αμέσως επόμενη ή προηγούμενη.

Ο διευθυντής αγώνων σε συνεργασία με τον επικεφαλής διαιτητή αποφασίζουν τελεσίδικα.

**ΚΡΙΤΗΡΙΑ ΙΣΟΒΑΘΜΙΑΣ**

(α). Αποτέλεσμα του τουρνουά των ισόβαθμων (εάν έχουν παίξει όλοι μεταξύ τους).

(β). Το κριτήριο Μπούχολτζ (βαθμοί αντιπάλων).

(γ). Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

(δ). Άθροισμα προοδευτικής βαθμολογίας (και τα κριτήρια άρσης της).

**ΧΡΟΝΟΣ ΣΚΕΨΗΣ**

Οι αγώνες θα διεξαχθούν με ηλεκτρονικά χρονόμετρα με χρόνο σκέψης 12 λεπτά συν 3 δευτερόλεπτα ανά κίνηση για τον κάθε παίκτη.

Σε περίπτωση που δεν επαρκούν τα διαθέσιμα χρονόμετρα για όλους τους συμμετέχοντες, η διάρκεια του γύρου δεν θα ξεπερνά τα 30 λεπτά.

**ΕΠΙΚΕΦΑΛΗΣ ΔΙΑΙΤΗΤΗΣ**

Θα οριστεί από την ΤΕΔ σε συνεννόηση με το Δ.Σ της ΕΣΣΠ

**ΔΙΕΥΘΥΝΤΗΣ ΑΓΩΝΩΝ**

Ορίζoνται από κοινού ο κ. Κωνσταντίνος Μπούνιας και η κ. Ελισάβετ Πίκουλα Μπομποτσιάρη

**ΠΑΡΑΒΟΛΟ ΣΥΜΜΕΤΟΧΗΣ**

Η συμμετοχή στους αγώνες θα είναι δωρεάν για όλους τους συμμετέχοντες

**ΠΡΟΚΡΙΣΕΙΣ**

Προκρίνονται στην τελική φάση, όσοι συμμετέχοντες σημειώσουν επίδοση 51%, χωρίς δικαίωμα αναπλήρωσης. ( 3 βαθμοί σε 5 αγώνες).

Στην περίπτωση που σε κάποια τάξη, μαθήτρια δεν έχει επιτύχει την απαιτούμενη επίδοση για πρόκριση, προκρίνεται η πρώτη της κάθε τάξης.

Απευθείας πρόκριση στην τελική φάση, δικαιούνται όσοι μαθητές :

1. μπήκαν στην τελική 10άδα της γενικής κατάταξης στο πανελλήνιο πρωτάθλημα της προηγούμενης χρονιάς
2. τα 3 πρώτα αγόρια και 3 πρώτα κορίτσια της τελικής κατάταξης της τελικής φάσης ΕΣΣΠ της προηγούμενης χρονιάς

Διευκρινίζεται ότι όσοι μαθητές έχουν δικαίωμα απευθείας πρόκρισης και συμμετάσχουν στους προκριματικούς του 2017, στερούνται του αρχικού τους προνομίου και θα ισχύουν και για αυτούς οι όροι πρόκρισης σύμφωνα με το ποσοστό επίδοσης.

**ΒΡΑΒΕΥΣΕΙΣ**

Αναμνηστικά διπλώματα θα πάρουν όλοι οι μαθητές που θα αγωνιστούν. Μετάλλια θα πάρουν οι 3 πρώτοι μαθητές και οι 3 πρώτες μαθήτριες κάθε τάξης.

**ΕΝΣΤΑΣΕΙΣ**

Ενστάσεις υποβάλλονται αμέσως μετά τη λήξη της συγκεκριμένης παρτίδας και εκδικάζονται άμεσα από την επιτροπή ενστάσεων που θα ορισθεί πριν την έναρξη των αγώνων. Το παράβολο ένστασης ορίζεται στα 30 ευρώ και κατατίθεται στον διευθυντή των αγώνων. Σε περίπτωση δικαίωσης έστω και μερικής το παράβολο επιστρέφεται.

Διευκρινίζεται ότι όλες οι κληρώσεις γίνονται με το εγκεκριμένο από τη FIDE πρόγραμμα κληρώσεων και κατά συνέπεια δεν γίνονται δεκτές ενστάσεις που αφορούν θέματα κληρώσεων.

**ΓΕΝΙΚΑ**

Στις σκακιέρες χωρίς ρολόι ο επικεφαλής διαιτητής δίνει οδηγίες που ισχύουν για όλους τους γύρους.

Για κάθε ζήτημα που δεν προβλέπεται από αυτή την Προκήρυξη ή από τους κανονισμούς της FIDE και της ΕΣΟ, αρμόδια είναι η διεύθυνση των αγώνων.

Διευκρινίζεται ρητά ότι, ισχύουν οι κανονισμοί rapidplay της FIDE (FIDE handbook, Laws of Chess), με την εξής διαφοροποίηση στο άρθρο A.4.b: ποινή μηδενισμού για αντικανονική κίνηση επιβάλλεται στην περίπτωση που κάποιος από τους αντιπάλους πραγματοποιήσει 3 αντικανονικές κινήσεις (απόφαση ΔΣ ΕΣΣΠ 21/03/2016).

Με ιδιαίτερη τιμή

Για το Δ.Σ. της ΕΣΣΠ

|  |  |
| --- | --- |
| Ο Πρόεδρος της ΕΣΣΠΓεώργιος Καραμαλής | Ο Γενικός Γραμματέας της ΕΣΣΠΑναστάσιος Αλεξάνδρου |

|  |  |
| --- | --- |
| Ο Πρόεδρος του ΑΣΟ ΑιγίουΚωνσταντίνος Μπούνιας | Η Πρόεδρος της ΕΣ ΑιγιαλείαςΕλισάβετ Πίκουλα Μπομποτσιάρη |